କେନ୍ଦ୍ରାପଡା, ଅକ୍ଟୋବର ୩୧(ଲୋକାଲ ୱାୟାର): ଅଲିଭ୍ ରିଡଲେ କଇଁଛମାନଙ୍କ ସୁରକ୍ଷାକୁ ଆଖି ଆଗରେ ଗହୀରମଥା ସାମୁଦ୍ରିକ ଅଭୟାରଣ୍ୟରେ ଆସନ୍ତା ୭ ମାସ ଯାଏଁ ମାଛ ଧରା ଉପରେ ରୋକ୍ ଲଗାଯାଇଛି ।
ଜଙ୍ଗଲ ଓ ପରିବେଶ ବିଭାଗ ଦ୍ୱାରା ନିଆଯାଇଥିବା ଏଭଳି ନିଷ୍ପତ୍ତି ଅନୁସାରେ ନଭେମ୍ବର ପ୍ରଥମରୁ ମେ' ୩୧ ତାରିଖ ଯାଏଁ ଏହି ମାଛଧରା ପ୍ରକ୍ରିୟା ବନ୍ଦ ରହିବ ।
ଜଳବାୟୂ ପ୍ରଦୂଷଣ ଯୋଗୁଁ ସାମୁଦ୍ରିକ କଇଁଛମାନଙ୍କର ସଂଖ୍ୟା କମୁଥିବାରୁ ଓ ଏମାନେ ବିଲୁପ୍ତ ପ୍ରାୟ ଅବସ୍ଥାରେ ପହଞ୍ଚିଥିବା ବେଳେ ଜଙ୍ଗଲ ବିଭାଗ ଦ୍ୱାରା ନିଆଯାଉଥିବା ପଦକ୍ଷେପ ସେମାନଙ୍କ ପାଇଁ ଲାଭବାନ ସାବ୍ୟସ୍ତ ହେବ ।
ଗହୀରମଥା ସାମୁଦ୍ର ବେଳାଭୂମି ନିକଟସ୍ଥ ନାସି ୧ ଓ ନାସି ୨ ଅ ଳ ଓ ଏହାର ଆଖପାଖ ଅଞ୍ଚଳ ଅଲିଭ୍ ରିଡଲେ କଇଁଛମାନଙ୍କ ବସା ବାନ୍ଧିବାର ଉପଯୁକ୍ତ ସ୍ଥାନ ହୋଇଥିବା ବେଳେ ପ୍ରତବର୍ଷ ହଜାର ହଜାର କଇଁଛ ଏଠାରେ ଆସି ଅଣ୍ଡା ଦେଇଥାନ୍ତି ।
ଏହାକୁ ଆଖି ଆଗରେ ରଖି ଜଙ୍ଗଲ ବିଭାଗ ଟ୍ରଲର ଓ ଡଙ୍ଗା ଚାଳକମାନଙ୍କୁ ହୁକିଟୋଲାରୁ ଧାମରା ଯାଏଁ ପରିବ୍ୟାପ୍ତ ୧୪୩୫ ବର୍ଗ କିଲୋମିଟର ଅ ଳ ସ୍ଥିତ ୨୦ ମିଲୋମିଟର ସାମୁଦ୍ରିକ ବେଳାଭୂମିରେ ଟ୍ରଲର ଓ ଡଙ୍ଗା ନ ଚଳାଇବାକୁ ନିଦେ୍ର୍ଦଶ ଦେଇଛନ୍ତି ।
କେବଳ ସେତିକି ନୁହେଁ ଏସବୁର ତଦାରଖ କରିବା ପାଇଁ ସାମୁଦ୍ରିକ ଅଭୟାରଣ୍ୟର ବେଳାଭୂମି ଅଞ୍ଚଳରେ ଫରେଷ୍ଟ ଗାର୍ଡମାନଙ୍କୁ ନିୟୋଜିତ କରିଛନ୍ତି ।
ମିଳିଥିବା ସୂଚନା ଅନୁସାରେ ୧୯୯୭ ମସିହାରେ ସାମୁଦ୍ରିକ କଇଁଛମାନଙ୍କ ସୁରକ୍ଷା ପାଇଁ ସରକାର ଗହୀରମଥା ସାମୁଦ୍ରିକ ଅଭୟାରଣ୍ୟ ଘୋଷଣା କରିଥିଲେ ।
କାରଣ ପ୍ରତିବର୍ଷ ଶୀତ ଋତୁରେ ଲକ୍ଷ ଲକ୍ଷ ଅଲିଭ୍ ରିଡଲେ ସାମୁଦ୍ରିକ କଇଁଛ ଅଣ୍ଡା ଦେବାକୁ ଗହୀରମଥାରେ ଆସି ପହଞ୍ଚିଥାନ୍ତି ।
ତେଣୁ ଏମାନଙ୍କୁ ସୁରକ୍ଷା ଦେବା ପାଇଁ ସରକାର ଆସନ୍ତା ୭ ମାସ ଧରି ମାଛଧରା ବନ୍ଦ କରିବାକୁ ନିଷ୍ପତ୍ତି ନେଇଥିବା ସାମୁଦ୍ରିକ ଅଭୟାରଣ୍ୟ ଦାୟିତ୍ୱରେ ଥିବା ଜଙ୍ଗଲ ବିଭାଗ ଅଧିକାରୀ ଦେବାଶିଷ ଭୋଇ ସୂଚନା ଦେଇଛନ୍ତି ।
ସେ ଆହୁରି କହିଛନ୍ତି; ପ୍ରତିବର୍ଷ ନଭେମ୍ବର ମାସରେ ଅଲିଭ୍ରିଡଲେ କଇଁଛ ସବୁ ପ୍ରଜନନ ପାଇଁ ଗଭୀର ସମୁଦ୍ରରେ ଏକାଠି ହୋଇଥାନ୍ତି ।
ପରବର୍ତ୍ତୀ ସମୟରେ ମାଈ କଇଁଛ ସବୁ ଅଣ୍ଡାଦେବାକୁ ସାମୁଦ୍ରିକ ଅଭୟାରଣ୍ୟ ସ୍ଥିତ ବେଳାଭୂମି ଓ ଏହାର ଆଖପାଖ ଅଞ୍ଚଳରେ ଆସି ପହଞ୍ଚିଥାନ୍ତି ।
ଚଳିତ ବର୍ଷ କଇଁଛ ସୁରକ୍ଷା ପାଇଁ ଆମେ ୧୫ଟି କଇଁଛ ସୁରକ୍ଷା କ୍ୟାମ୍ପ ପ୍ରତିଷ୍ଠା କରିଛୁ ।
ତା' ଭିତରୁ ଅଗରନାଶି, ବରୁଣେଇ ଓ ବାବୁବାଲିଠାରେ ତିନୋଟି ଅଫସୋର୍ କ୍ୟାମ୍ପ୍ ସ୍ଥାପନ କରାଯାଇ ଗହୀରମଥା ସାମୁଦ୍ରିକ ଅଭୟାରଣ୍ୟରେ କଇଁଛମାନଙ୍କୁ ସୁରକ୍ଷା ପ୍ରଦାନ କରାଯିବାର ବ୍ୟବସ୍ଥା କରାଯାଉଛି ।
ଖରିନାସୀ ମେରାଇନ୍ ପୁଲିସ ଷ୍ଟେସନର ମେରାଇନ୍ ପୁଲିସ, ପାରାଦ୍ୱୀପ କୋଷ୍ଟ ଗାର୍ଡମାନଙ୍କ ସହାୟତାରେ ଚଳିତ ବର୍ଷ ଜଙ୍ଗଲ ବିଭାଗ ଅଧିକାରୀମାନେ ବେଆଇନ ମାଛ ଧରାକୁ ବିରୋଧ କରିବେ ବୋଲି ବିଭାଗୀୟ ଅଧିକାରୀ ସୂଚନା ଦେଇଛନ୍ତି ।
ମିଳିଥିବା ସୂଚନା ଅନୁସାରେ ୨୦୨୯ ନଭେମ୍ବରରୁ ୩୧ ମେ' ୨୦୨୦ ମଧ୍ୟରେ ଜଙ୍ଗଲ ବିଭାଗ ଅଧିକାରୀମାନେ ଗହୀରମଥା ସାମୁଦ୍ରିକ ଅଭୟାରଣ୍ୟ ଅଞ୍ଚଳରେ ବେଆଇନ ମାଛ ଧରା ଅଭିଯୋଗରେ ପାଖାପାଖି ୭୭୩ ଜଣ ମତ୍ସ୍ୟଜୀବୀଙ୍କୁ ଗିରଫ କରିବା ସହ ୮୦ଟି ବୋଟ ଓ ଟ୍ରଲର ଜବତ୍ କରିଛନ୍ତି ।
ରାଜ୍ୟ ସାମୁଦ୍ରିକ ମାଛଧରା ଅଧିନିୟମ-୧୯୮୨ ଅନୁସାରେ ଏସବୁ ବେଆଇନ ମାଛଧରାକୁ ରୋକାଯାଇ ପାରିଛି ।
ଅଧିକାରୀମାନଙ୍କ ଦ୍ୱାରା ଏଭଳି ବେଆଇନ ମାଛଧରାକୁ ରୋକାଯାଇ ପାରିଥିବାରୁ ୨୦୨୦ ମସିହାରେ ନାସି-୧ ଓ ନାସି-୨ ଦ୍ୱୀପରେ ମାର୍ଚ୍ଚ ୧୪ରୁ ୨୧ ମଧ୍ୟରେ ୪ ଲକ୍ଷ ୭୦୨୦ କଇଁଛ ଅଣ୍ଡା ଦେଇଥିଲେ ।
ସ୍ୱେଚ୍ଛାସେବୀ, ଗହୀରମଥା ସାମୁଦ୍ରିକ କଇଁଛ ଉପରେ ଗବେଷଣା କରୁଥିବା ଗବେଷକ, ମେନଗ୍ରୁଭ୍ କଞ୍ଜରଭେସନ୍ ସୋସାଇଟିମାନଙ୍କ ସହାୟତାରେ ଏହି କାମ କରାଯାଇ ପାରିଥିବା ଜଙ୍ଗଲ ବିଭାଗ ଅଧିକାରୀ କହିଛନ୍ତି ।
ଏ ବାବଦରେ ଗହୀରମଥା ମେରାଇନ୍ ଟର୍ଟଲ ଆଣ୍ଡ ମେନଗ୍ରୁଭ୍ କନଜରଭେସନ୍ ସୋସାଇଟିର ସଚିବ ହେମନ୍ତ ରାଉତ କହିଛନ୍ତି ଯାବତୀୟ ସୁରକ୍ଷାବ୍ୟବସ୍ଥା ସତ୍ୱେ ପ୍ରତିବର୍ଷ ହଜାର ହଜାର ସାମୁଦ୍ରିକ କଇଁଛଙ୍କ ମୃତ୍ୟୁ ହେଉଛି ।
ବିଶେଷ ଭାବେ ଟ୍ରଲରମାନେ ଟିଇଡି (ଟର୍ଟଲ୍ ଏକ୍ସକ୍ଲୁଡର ଡିଭାଇସ୍) ବ୍ୟବହାର କରୁନଥିବାରୁ କଇଁଛମାନଙ୍କର ମୃତ୍ୟୁ ଘଟୁଛି ।
ଏସବୁ ସମସ୍ୟାକୁ ଆଖି ଆଗରେ ରଖି ୧୧ ବର୍ଷ ପୂର୍ବେ ଜଙ୍ଗଲ ବିଭାଗ ମାଗଣାରେ ୧୮୦୦ ଟିଇଡି ବଣ୍ଟନ କରିଥିଲେ ।
ସେତେବେଳେ ସମସ୍ତ ଟ୍ରଲର ମାଲିକଙ୍କୁ କଇଁଛ ସଂରକ୍ଷଣ ଡିଭାଇସ୍ ବ୍ୟବହାର କରିବାକୁ କୁହାଯାଇଥିଲା । ହେଲେ ତାହା ଆଜିଯାଏଁ କାର୍ଯ୍ୟକାରୀ ହେଉନି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
